*Projekts*

**LATVIJAS REPUBLIKAS MINISTRU KABINETS**

2015.gada\_\_\_\_.\_\_\_\_\_\_\_\_\_\_ Rīkojums Nr.\_\_\_\_\_

Rīgā (prot. Nr.\_\_\_\_ \_\_.§)

**Par Dziesmu un deju svētku tradīcijas saglabāšanas un**

**attīstības plānu 2016. – 2018.gadam**

1. Apstiprināt Dziesmu un deju svētku tradīcijas saglabāšanas un attīstības plānu 2016. – 2018.gadam (turpmāk – plāns).
2. Noteikt Kultūras ministriju un Izglītības un zinātnes ministriju par atbildīgajām institūcijām plāna īstenošanas vadībā, koordinācijā un pārraudzībā.
3. Plāna izpildē iesaistītajām institūcijām, sākot ar 2017.gadu, katru gadu sagatavot un līdz 30.martam iesniegt Dziesmu un deju svētku padomē informāciju par plāna īstenošanas gaitu.
4. Dziesmu un deju svētku padomei sagatavot un kultūras ministram, sākot ar 2017.gadu **-** katru gadu līdz 30.maijam iesniegt noteiktā kārtībā Ministru kabinetā informatīvo ziņojumu par plāna īstenošanas gaitu.
5. Plānā paredzēto pasākumu īstenošanu nodrošināt no plānā minētajām institūcijām piešķirtajiem valsts budžeta līdzekļiem.
6. Jautājumu par plānā ietverto pasākumu īstenošanai papildu nepieciešamo finansējumu 2017. un 2018.gadam izskatīt Ministru kabinetā likumprojekta par valsts budžetu kārtējam gadam un likumprojekta par vidēja termiņa budžeta ietvaru sagatavošanas un izskatīšanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām atbilstoši valsts budžeta finansiālajām iespējām.

Ministru prezidente L.Straujuma

Kultūras ministre D.Melbārde

Vīza: Valsts sekretārs S.Voldiņš

09.11.2015. 9:02

191

S.Pujāte, 67228985

[Signe.Pujate@lnkc.gov.lv](mailto:Signe.Pujate@lnkc.gov.lv)